CELEX: 61977CJ0108
Language: el
Date: 1978-05-24 00:00:00
Title: Απόφαση του Δικαστηρίου της 24ης Μαΐου 1978. # Hans-Otto Wagner GmbH, Agrarhandel KG κατά Hauptzollamt Hamburg-Jonas. # Αίτηση για την έκδοση προδικαστικής αποφάσεως: Finanzgericht Hamburg - Γερμανία. # Νομισματικά εξισωτικά ποσά. # Υπόθεση 108/77.

ΑΠΟΦΑΣΗ ΤΟΥ ΔΙΚΑΣΤΗΡΙΟΥ
      της 24ης Μαΐου 1978 (
            *1
         )
      
      Αντικείμενο της υποθέσεως:
      Ερμηνεία και κύρος του άρθρου 4, παράγραφος 3, του κανονισμού 1380/75 της Επιτροπής, της 29ης Μαΐου 1975, περί του τρόπου εφαρμογής των νομισματικών εξισωτικών ποσών (EE ειδ. έκδ. 03/013, σ. 14 επ.) σε συνδυασμό με τον κανονισμό 2101/75 της Επιτροπής, της 11ης Αυγούστου 1975, περί διαρκούς διαγωνισμού για τον καθορισμό προσφοράς και/ή επιστροφής κατά την εξαγωγή λευκής ζάχαρης (Abl. L 214, σ. 5).
      Διατακτικό της αποφάσεως:
      
               1)
            
            
               Το άρθρο 4, παράγραφος 3, του κανονισμού 1380/75, σε συνδυασμό με τον κανονισμό 2101/75, έχει την έννοια ότι στην επιστροφή κατά την εξαγωγή στον τομέα της ζάχαρης, που ορίζεται σε εθνικό νόμισμα για κάθε εξαγωγέα ατομικώς, βάσει διαγωνισμού, δεν πρέπει να εφαρμόζεται ο νομισματικός συντελεστής που ορίζει η Επιτροπή και ο οποίος προέρχεται από το ποσοστό που χρησιμοποιήθηκε ως βάση για τον υπολογισμό της νομισματικής εξισώ σεως.
            
         
               2)
            
            
               Από την εξέταση του δευτέρου ερωτήματος δεν προέκυψαν στοιχεία ικανά να επηρεάσουν το κύρος του άρθρου 4, παράγραφος 3, του κανονισμού 1380/75.
            
         Πρόταση του γενικού εισαγγελέα:
      Πρότεινε να δοθεί στο πρώτο ερώτημα η απάντηση ότι το άρθρο 4, παράγραφος 3, του κανονισμού 1380/75, σε συνδυασμό με τον κανονισμό 2101/75 για την προκήρυξη του διαγωνισμού 9/75, έχει την έννοια ότι στην επιστροφή κατά την εξαγωγή που ορίζεται βάσει προσφοράς υποβληθείσας σε απάντηση αυτής της προκηρύξεως πρέπει να εφαρμόζεται ο νομισματικός συντελεστής.
      (
            *1
         )	Γλώσσα διαδικασίας: η γερμανική.